Page:New-year's day.pdf/8

 Now roaring din has done it best,

And waens lie skepped i' their nest;

Douse folks are a' gane to their rest,

But ither some

Drink and stand teuchly to the test

Till morning come.

Such are the feats of the New Year;

Folk waste the cash they wan su' dear,

For frae the glass they winna steer,

But ay they'll suck it,

Till a' their pouches o' their gear

Are fairly ruket.

Now Poet-Laureat I ha'e doon,

Gie us a flight as heigh's the moon:

Pour pension'd saul, ye ay maun tune

To busk and flatter,

But nae Scots bard, I trust, will croon

Sic cringing clatter.